**AKTIVNOSTI
Delegacija u Parlamentarnoj skupštini Saveta Evrope
XII saziv (3. avgust 2020 – 1. avgust 2022)**

* Šef delegacije PS SE Ivica Dačić obratio se na sednici Komiteta za politička pitanja i demokratiju PS SE koja se održala 16. i 17. maja 2022. godine u Hanji, Krit. Dačić je razgovarao i sa šefom delegacije Grčke u PS SE Dorom Bakojanis o Kosovu i Metohiji, a koja je imenovana od strane ovog Komitita za izvestioca koji treba da sačini izveštaj o situaciji na Kosovu.
* Članovi stalne delegacije Narodne skupštine učestvovali na prolećnom zasedanju Parlamentarne skupštine Saveta Evrope, od 25. do 28. aprila 2022. godine, koje je održano u Strazburu, u hibridnom formatu. Članica delegacije Elvira Kovač jednoglasno je izabrana za predsednicu Podkomiteta za manjine Komiteta za jednakost i borbu protiv diskriminacije. U zasedanju su učestvovali fizičkim prisustvom u Strazburu Biljana Pantić Pilja, Dubravka Filipovski i Elvira Kovač, dok su članovi delegacije Zoran Tomić i Enis Imamović učestvovali u zasedanju onlajn.
* Parlamentarna skupština Saveta Evrope održala je od 24. do 28. januara 2022. godine prvi deo zasedanja u 2022. godini, u hibridnom formatu putem video linka, kojem su prisustvovali: Ivica Dačić, šef delegacije i članovi: Elvira Kovač, Biljana Pantić Pilja, dr Aleksandra Tomić, Zoran Tomić i Enis Imamović, kao i zamenici članova: prof. dr Žarko Obradović i Stanislava Janošević. Tokom zasedanja za potpredsednicu PS SE izabrana je narodna poslanica i potpredsednica Narodne skupštine Elvira Kovač.
* Prof. dr Žarko Obradović učestvovao 4. novembra 2021. godine na sastanku Odbora za politička pitanja i demokratiju Parlamentarne skupštine Saveta Evrope, u Budimpešti.
* Delegacija Narodne skupštine pri Parlamentarnoj skupštini Saveta Evrope učestvovala od 27. do 30. septembra 2021. godine na jesenjem zasedanju PS SE, koje je održano u hibridnom formatu. U delegaciji su fizički na zasedanju u Strazburu bili Elvira Kovač, Biljana Pantić Pilja, Dubravka Filipovski, prof. dr Žarko Obradović i Enis Imamović, dok su u onlajn formatu učestvovali dr Aleksandra Tomić i Zoran Tomić.
* Stalna delegacija Narodne skupštine pri PS SE učestvovala na junskom zasedanju PS SE, održanom u hibridnom formatu, od 21. do 24. juna 2021. godine. U delegaciji koja je prisustvovala zasedanju u Strazburu bili su Elvira Kovač, Biljana Pantić Pilja, Dubravka Filipovski, prof. dr Žarko Obradović i Enis Imamović, dok su onlajn učestvovali članovi delegacije dr Aleksandra Tomić i Zoran Tomić.
* Član stalne delegacije Narodne skupštine u Parlamentarnoj skupštini Saveta Evrope Elvira Kovač učestvovala je 2. februar 2021. godine na sastanku Komiteta za jednakost i nediskriminaciju Parlamentarne skupštine Saveta Evrope.
* Stalna delegacija Narodne skupštine učestvovala je od 25. do 28. januara 2021. godine na Zimskom zasedanju Parlamentarne skupštine Saveta Evrope koje je održano u hibridnoj formi. U radu delegacije učestvovali su Ivica Dačić, šef delegacije i članovi dr Aleksandra Tomić, Biljana Pantić Pilja, Zoran Tomić, Dubravka Filipovski, Elvira Kovač i Enis Imamović, kao i zamenici članova prof. dr Žarko Obradović, Stanislava Janošević i Stefan Srbljanović.
* Na elektronskoj sednici Komiteta za jednakost i nediskriminaciuju Parlamentarne skupštine Saveta Evrope, održanoj 27. novembra 2020. godine, većinom glasova (27 za, 3 protiv) usvojen je izveštaj i rezolucija na temu „Očuvanje nacionalnih manjina u Evropi“, koji je pripremila Elvira Kovač, član delegacije u PS SE.